CELEX: 22020D0921
Language: el
Date: 2019-02-08 00:00:00
Title: Απόφαση της Μεικτής Επιτροπής του ΕΟΧ αριθ. 2/2019, της 8ης Φεβρουαρίου 2019, για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ [2020/921]

16.7.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 228/3
               
            
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 2/2019
         της 8ης Φεβρουαρίου 2019
         για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ [2020/921]
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»), και ιδίως το άρθρο 98,
         Εκτιμώντας τα ακόλουθα:
         
                     (1)
                  
                  
                     Ο εκτελεστικός κανονισμός (ΕΕ) 2018/1550 της Επιτροπής, της 16ης Οκτωβρίου 2018, για την ανανέωση της έγκρισης του βενζοϊκού οξέος ως πρόσθετης ύλης ζωοτροφών για απογαλακτισμένα χοιρίδια και χοίρους προς πάχυνση και την κατάργηση των κανονισμών (ΕΚ) αριθ. 1730/2006 και (ΕΚ) αριθ. 1138/2007 (κάτοχος άδειας: DSM Nutritional Products Ltd.) (1) πρέπει να ενσωματωθεί στη συμφωνία για τον ΕΟΧ.
                  
               
                     (2)
                  
                  
                     Ο εκτελεστικός κανονισμός (ΕΕ) 2018/1550 καταργεί τους κανονισμούς (ΕΚ) αριθ. 1730/2006 (2) και (ΕΚ) αριθ. 1138/2007 (3) της Επιτροπής, οι οποίοι έχουν ενσωματωθεί στη συμφωνία για τον ΕΟΧ και οι οποίοι, κατά συνέπεια, πρέπει να καταργηθούν δυνάμει της συμφωνίας για τον ΕΟΧ.
                  
               
                     (3)
                  
                  
                     Η παρούσα απόφαση αφορά νομοθεσία σχετική με ζωοτροφές. Η εν λόγω νομοθεσία δεν εφαρμόζεται στο Λιχτενστάιν, στον βαθμό που η εφαρμογή της συμφωνίας μεταξύ Ευρωπαϊκής Κοινότητας και Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
                  
               
                     (4)
                  
                  
                     Συνεπώς, το παράρτημα I της συμφωνίας για τον ΕΟΧ θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το κεφάλαιο II του παραρτήματος I της συμφωνίας για τον ΕΟΧ τροποποιείται ως εξής:
            
                        1.
                     
                     
                        Μετά το σημείο 262 [εκτελεστικός κανονισμός (ΕΕ) 2018/1039 της Επιτροπής] παρεμβάλλεται το ακόλουθο σημείο:
                        
                                    «263.
                                 
                                 
                                    
                                       32018 R 1550: Εκτελεστικός κανονισμός (ΕΕ) 2018/1550 της Επιτροπής, της 16ης Οκτωβρίου 2018, για την ανανέωση της έγκρισης του βενζοϊκού οξέος ως πρόσθετης ύλης ζωοτροφών για απογαλακτισμένα χοιρίδια και χοίρους προς πάχυνση και την κατάργηση των κανονισμών (ΕΚ) αριθ. 1730/2006 και (ΕΚ) αριθ. 1138/2007 (κάτοχος άδειας: DSM Nutritional Products Ltd.) (ΕΕ L 260 της 17.10.2018, σ. 3).»
                                 
                              
                  
                        2.
                     
                     
                        Τα κείμενα των σημείων 1πα [κανονισμός (ΕΚ) αριθ. 1730/2006 της Επιτροπής] και 1ρδ [κανονισμός (ΕΚ) αριθ. 1138/2007 της Επιτροπής] διαγράφονται.
                     
                  
         
            Άρθρο 2
            Τα κείμενα του εκτελεστικού κανονισμού (ΕΕ) 2018/1550 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
         
         
            Άρθρο 3
            Η παρούσα απόφαση αρχίζει να ισχύει στις 9 Φεβρουαρίου 2019, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
         
         
            Άρθρο 4
            Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
         
         
            Βρυξέλλες, 8 Φεβρουαρίου 2019.
            
               
                  Για τη Μεικτή Επιτροπή του ΕΟΧ
               
               
                  Ο Πρόεδρος
               
               Claude MAERTEN
            
         
         
            (1)  ΕΕ L 260 της 17.10.2018, σ. 3.
         
            (2)  ΕΕ L 325 της 24.11.2006, σ. 9.
         
            (3)  ΕΕ L 256 της 2.10.2007, σ. 8.
         
            (*1)  Δεν έχουν αναφερθεί συνταγματικές απαιτήσεις.